Lav et referat af nedenstående tekst:

Tekst:
Der er særligt én ting, der trækker for turisterne i Nordjylland den her sommer – indendørs aktiviteter på de nordjyske museer. Både Nordsøen Oceanarium i Hirtshals og Nordjyllands Kystmuseum melder om markant fremgang i antallet af sommergæster i år. Årsagen skal efter sigende findes i det danske sommervejr, som har tvunget turisterne til indendørs ferieaktiviteter. - Sommersæsonen ser rigtig god ud. Vi har haft Nordsøen-vejr, som vi kalder det, siger Sylvia Berglund, der er marketingmanager ved Nordsøen Oceanarium. Mange søger ind i tørvejr For når det ikke lige vejr til en tur på stranden eller en is på havnen, så er der rigtig mange, der søger indenfor i tørvejr. - Den danske sommer har jo været lidt broget her i juli, og som man siger: ’Det danske vejr er godt museumsvejr’, og det har det i hvert fald været hos Nordjyllands Kystmuseum, siger Maria Groes Eldh, der er salgs- og marketingschef ved Nordjyllands Kystmuseum. Rekord våd sommer Turisterne har i år været særdeles glade for de nordjyske museer. Alene på Nordjyllands Kystmuseer, der har fire afdelinger i Skagen, Frederikshavn og Sæby, har man oplevet en stigning i antallet af gæster i juli måned på hele 20 procent i forhold til sidste år. - Det er vi selvfølgelig fuldstændig ekstatiske over, men vi skal selvfølgelig også have noget at tilbyde vores museumsgæster, så man kan ikke kun sige, at det er vejret, der gør, at vi har en masse gæster på museet. Vi har blandt andet en masse børne- og familieaktiviteter, og de er blevet taget rigtig godt i mod, siger Maria Groes Eldh. Ifølge TV2 Vejret har der siden 1. juli kun været tre tørre døgn på landsplan. Man skal tilbage til 1931, før det i sommermåneden har regnet lige så meget som i år.

Referat:
Det går godt denne sommer for de nordjyske museer.